
SPRENDIMO DĖL ŠIAULIŲ MIESTO SAVIVALDYBĖS TARYBOS 2021 M. GRUODŽIO 2 D. SPRENDIMO NR. T-459 „DĖL ŠIAULIŲ MIESTO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDROJO PLANO PATVIRTINIMO“ PAKEITIMO“ PROJEKTO AIŠKINAMASIS RAŠTAS

2025-07-24
Šiauliai


Parengto sprendimo projekto tikslas – patvirtinti Šiaulių miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano (toliau – Planas) pakeitimus.

Planas buvo patvirtintas Šiaulių miesto savivaldybės  tarybos 2021 m. gruodžio 2 d. sprendimu Nr. T-459 „Dėl Šiaulių miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“. Planas keičiamas vadovaujantis Lietuvos Respublikos vietos savivaldos įstatymo 6 straipsnio 5 punktu ir 15 straipsnio 2 dalies 16 punktu, Lietuvos Respublikos švietimo įstatymo 44 straipsnio 2 dalimi, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 5 straipsnio 3 dalies 5 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“.

2025 m. pasikeitus teisiniam reglamentavimui, buvo atnaujinti ir patvirtinti Šiaulių bendrojo ugdymo mokyklų (toliau – mokykla) nuostatai. Nuostatuose buvo patikslinta mokyklų paskirtis, tikslai, uždaviniai ir programų sąrašas. 
Vadovaujantis naujais mokyklų nuostatais ir Šiaulių miesto savivaldybės tarybos 2021 m. gruodžio 2 d. sprendimo Nr. T-459 „Dėl Šiaulių miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“ 3 punktu, kuriuo Šiaulių miesto savivaldybės administracijos Švietimo skyriui pavesta vykdyti Plano įgyvendinimo stebėseną ir prireikus teikti siūlymus dėl Plano koregavimo, siūloma Plano 1 priede patikslinti šių mokyklų tipų, paskirties formuluotes ir vykdomų programų sąrašą:
.	Pakeisti Šiaulių Simono Daukanto inžinerijos gimnazijos paskirties formuluotę į „inžinerinė gimnazija“, programų sąraše palikti tik specializuoto ugdymo programas.
.	Pakeisti Šiaulių „Juventos“ progimnazijos tipo formuluotę į „progimnazija“, įrašyti paskirtį – savitos pedagoginės sistemos mokykla, programų sąraše palikti tik formaliojo ugdymo programas, nurodant, kad progimnazija įgyvendina Humanistinės kultūros ugdymo menine veikla sampratos elementus.
.	Pakeisti Šiaulių Gegužių progimnazijos tipo formuluotę į „progimnazija“, programų sąraše palikti tik formaliojo ugdymo programas.
.	Įrašyti Šiaulių „Sandoros“ progimnazijos paskirtį – savitos pedagoginės sistemos mokykla, nurodant, kad progimnazija įgyvendina Katalikiškojo ugdymo sampratos elementus. Ši progimnazijos paskirtis buvo įteisinta Šiaulių „Sandoros“ progimnazijos nuostatuose Šiaulių miesto savivaldybės tarybos 2023 m. birželio 8 d. sprendimu Nr. T-269 „Dėl Šiaulių progimnazijų nuostatų patvirtinimo“, tačiau Plano 1 priede informacija nebuvo pakeista. 

Pasekmės teigiamos, nes pagal naujausius teisės aktus bus pakoreguotas Bendrojo ugdymo mokyklų tinklo pertvarkos 2021–2025 metų bendrasis planas.
Priėmus sprendimą, keičiami ar pripažįstami negaliojančiais teisės aktai.
–
Sprendimui įgyvendinti reikalingi priimti papildomi teisės aktai.
Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos.
Papildomų lėšų nereikės.
Sprendimo projekto antikorupcinis vertinimas.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – patarėja Živilė Nakčiūnienė (tel. +370 41 386 473). Projekto iniciatorius – Švietimo skyrius.

